Toate paturile ATI de la Institutul Matei Balș și Spitalul Victor Babeș din București sunt ocupate.
Toate cele 19 paturi de ATI de la "Matei Balș" sunt ocupate. Și la "Victor Babeș" sunt ocupate deja paturile de Terapie Intensivă. Cei mai mulți dintre cei care ajung la spital nu sunt vaccinați. Medicii spun că unele spitale ar putea redeveni exclusiv spitale Covid. În ultimele zile, s-a dublat numărul de cazuri de Covid-19.
Suntem pe val și am lăsat colacul de salvare la mal. Nu mai sunt locuri libere la terapie intensivă în unele spitale din București. Se întâmplă la Matei Balș și la Victor Babeș. Medicii spun că dintre pacienții care ajung la spital, în stare gravă, cei mai mulți sunt tineri nevaccinați.Vineri a fost a doua zi cu peste 900 de cazuri anunțate. În total, la ATI sunt 238 de persoane în acest moment. Iar vaccinarea nu prinde viteză: doar 13.000 de persoane s-au vaccinat de ieri până azi. Între timp, Guvernul mai face o încercare pentru a susține vaccinarea: medicii de familie vor primi câte 60 de lei pentru fiecare pacient vaccinat acasă.Managerul Spitalului "Victor Babeş": "Vom schimba din nou profilul unei secţii întregi în Covid pentru că nu mai facem faţă".